Spis č.: A/2014/24011

VÝZVA

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie: JUDr. Mária Sivuľková 
Telefón: +421 55 6419881
Pracovný kontakt pre vysvetlenie výzvy: 
e-mail: maria.sivulkova@kosice.sk
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk.
Uchádzačovi sa odporúča sledovať webovú stránku mesta Košice, kde je predmetná výzva na predloženie ponuky zverejnená až do termínu na predkladanie ponúk z dôvodu prípadných doplnení resp. vysvetlení výzvy.
E-mail pre podanie ponuky: 2014.24011@kosice.sk

2.	Názov predmetu zákazky:
Obstaranie IKT pre Komunitné centrum Luník IX

Zákazka (zmluva) je na: dodanie tovaru 

3.	Stručný opis predmetu zákazky: 
-	výpočtová technika 
Podrobná špecifikácia predmetu zákazky je uvedená v prílohe č. 1 – Špecifikácia IKT pre Komunitné centrum
Zákazka je financovaná z Európskeho fondu regionálneho rozvoja (EFRR), príspevku štátneho rozpočtu SR a príspevku Mesta Košice.

4.	Predpokladaná hodnota zákazky (bez DPH): 9 015,28 € 

5.	Základné zmluvné podmienky: 
-	Miesto dodania tovaru: Komunitné centrum, Krčméryho 2, 040 01  Košice – Luník IX
-	Lehota na dodanie predmetu zákazky: predmet zákazky je možné dodať len v termíne od 01.07.2015 do 31.07.2015, nakoľko Komunitné centrum je tohto času v rekonštrukcii 
-	Splatnosť faktúr: 60 dní
-	Viac informácií v prílohe č. 2 Návrh kúpnej zmluvy a Všeobecné dodacie podmienky Mesta Košice

6.	Lehota na predkladanie ponúk: do 15.01.2015,  do 10.00 h.

7.	Stanovenie ceny

-	Do ceny je potrebné zapracovať aj cenu za dopravu na miesto dodania tovarov. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Jednotlivé položky rozpočtu a ich súčty sa uvádzajú v eurách (€) s presnosťou na dve desatinné miesta. V programe MS Excel sa pre takýto spôsob musí použiť funkcia „round“ (matematické zaokrúhlenie).

8.	Postup vo verejnom obstarávaní: je jednoetapový 

9.	Predkladanie dokladov a ponuky:

Ponuku je potrebné doplniť do formulára – ponuka uchádzača - príloha č. 3 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu,  v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Cenová ponuka musí byť predložená na celý predmet zákazky.

10.	Podmienky účasti sú nasledovné:
 1. Uchádzač musí byť oprávnený dodávať požadovaný tovar.
	
Na preukázanie splnenia podmienky účasti je potrebné predložiť tieto doklady:
1.	Skenované oprávnenie na dodanie tovaru (výpis z OR, ŽR, a pod., nie z webu). 

11.	Kritériá na hodnotenie ponúk sú: 1. Cena 
Spôsob hodnotenia kritéria je nasledovný: Úspešným uchádzačom bude ten, kto bude mať najnižšiu prijateľnú celkovú cenu za celý predmet zákazky. 

12.	Prijatie ponuky:
Úspešný uchádzač bude vyzvaný na predloženie návrhu zmluvy, ktorá musí byť v súlade s výzvou a s jeho ponukou. Ak návrh zmluvy úspešného uchádzača nebude v súlade s výzvou alebo jeho ponukou alebo bude mať neprijateľné podmienky, verejný obstarávateľ vyzve uchádzača na odstránenie nedostatkov. Ak úspešný uchádzač neodstráni nedostatky v stanovenom čase, bude to považované za odstúpenie od jeho ponuky. V takom prípade bude vyzvaný na predloženie návrhu zmluvy ďalší uchádzač s ďalšou najlepšou ponukou obdobným postupom.

13.	Verejný obstarávateľ môže pred podpisom zmluvy požiadať úspešného uchádzača o predloženie originálu alebo overenej kópie oprávnenia na dodanie tovaru, prípadne  ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

 Ing. Pavol Lazúr, v.r.
								   riaditeľ magistrátu

Prílohy: 
1.	Špecifikácia IKT pre Komunitné centrum
2.	Návrh kúpnej zmluvy so Všeobecnými dodacími podmienkami Mesta Košice
3.	Ponuka uchádzača